Nafissatou Thiam

Nafissatou Thiam (født 1994) er en belgisk friidrettsutøver som konkurrerer i mangekamp. Hennes fremste internasjonale meritter er VM-gull i sjukamp i 2017 og 2022, og OL-gull i sjukamp i 2016 og 2020. Den 3. mars 2023 satte hun verdensrekord i femkamp innendørs, med 5050 poeng, under EM i friidrett innendørs 2023. 

Hun har belgisk mor og senegalesisk far, og begynte med friidrett da hun var syv år gammel.LBFA - Nafissatou Thiam , besøkt 7. april 2015. 

 Idrettskarriere 
2009–12
Thiam vant sin første nasjonale tittel sjukamp i 2009, i aldersbestemte klasser innendørs. Hun fikk da 3.303 poeng. 

Hun deltok ved Ungdoms-VM i friidrett 2011 i Lille, der hun kom på 4.-plass i sjukamp med 5366 poeng. Som førsteårs junior deltok hun ved junior-VM i friidrett 2012 i Barcelona, der hun kom på 14.-plass i sjukamp, med resultatene 14,44 s - 1,81 m - 13,52 m - 25,81 s - 4,39 m - 44,99 m - 2.26,58 min, og 5.384 poeng. 

2013
Den 3. februar 2013 satte hun ny verdensrekord i femkamp for juniorer, med 4.558 poeng etter fem øvelser (8,65 s - 1,84 m - 14,00 m - 6,30 m - 2.21,18 min). Denne rekorden ble imidlertid ikke godkjent som verdensrekord, fordi dopingkontrollen ble gjennomført dagen etter.Africa Top Sports - World record unauthorized for Nafissatou Thiam , besøkt 8. april 2015. I april satte hun ny belgisk rekord i sjukamp ved et internasjonalt stevne på Mauritius, med 6.021 poeng.Afrcathle - Mauritius International meet, Bambous 18-19/04/2013 , besøkt 8. april 2015. Senere samme år deltok hun ved junior-EM i friidrett 2013 i Reiti, der hun vant sjukamp foran Sofia Linde og Marjolein Lindemans. Hun forbedret den belgiske rekorden til 6.298 poeng i dette mesterskapet. Etter dette ble hun også tatt ut til å delta ved VM i friidrett 2013. Der satte hun ny personlig rekord i høyde, med 1,92 meter, og endte på 14.-plass i sjukamp med 6.070 poeng. 

2014
Ved Hypo-Meeting i Götzis i 2014 satte hun ny personlig rekord i sjukamp. På dag 1 forbedret hun sin personlige rekord på 100 meter hekk (13,81 s), høydehopp (1,93 m), kulestøt (15,03 m) og 200 m (24,78 s). Neste dag satte hun nye personlige rekorder i spyd (51,90 m) og på 800 meter (2.22,98) og forbedret sin rekord med 210 poeng i sjukamp, til 6.508 poeng. Hun kom på 3.-plass ved VM i friidrett 2014, der hun igjen forbedret sin personlige rekord i høyde (1,97) og på 800 meter (2.20,79). 

2015
Thiam ble belgisk mester i høydehopp innendørs 21. februar, med 1,85 som beste resultat. Hun deltok ved EM i friidrett innendørs 2015, og endte der på 2.-plass med 4.696 poeng, kun slått av britiske Katarina Johnson-Thompson, som satte ny mesterskapsrekord med 5.000 poeng. Thiam forbedret her sin personlige rekord i kulestøt til 14,80 meter.  

I juli deltok hun ved U23-EM i friidrett 2015, der hun kom på 2.-plass i høydehopp, med 1,87 meter, kun slått av italienske Alessia Trost. På nasjonalt nivå vant hun høydehopp ved det belgiske mesterskapet innendørs, der hun også fikk sølv i kulestøt, og hun vant lengdehopp ved det belgiske mesterskapet utendørs. I sjukampen ved VM i friidrett 2015 i Beijing vant hun kulestøt med 15,24 meter, men endte på 11.-plass totalt, med 6.298 poeng. Jessica Ennis-Hill vant dette mesterskapet. 

2016
Ved det belgiske innendørsmesterskapet 2016 vant hun lengdehopp, med ny nasjonal rekord på 6,51 meter. Hun vant også femkamp, med 4.678 poeng. 

Under det belgiske mesterskapet utendørs vant hun lengdehopp, med 6,40 meter, og hun fikk sølv i kulestøt, bak Jolien Boumkwo. Hun tok gull i sjukamp under Sommer-OL 2016, med ny belgisk rekord på 6810 poeng, etter hun vant tre enkeltøvelser; høydehopp, kulestøt og lengdehopp.IAAF - The XXXI Olympic Games - Heptathlon Women, besøkt 7. august 2017.

2017
Thiam vant femkamp under EM i friidrett innendørs 2017. Hun satte der personlig rekord med 4870 poeng, og slo Ivona Dadic med over 100 poeng.European Athletics - European Athletics Indoor Championships - Belgrade 2017, besøkt 7. august 2017. 

Den 28. mai 2017 fikk hun 7013 poeng i Hypo-Meeting, og passerte 7000-poengsgrensen for første gang. Dette var ny belgisk rekord, og gjorde henne til den tredje beste kvinnelige sjukamputøveren gjennom tidene.IAAF - Senior Outdoor Heptathlon Women, besøkt 7. august 2017. Hun vant også sjukamp under VM i friidrett 2017, som den første belgiske utøveren noen sinne. 

 Utmerkelser 
 Golden spike for beste talent: 2012 
 Golden Spike: 2013, 2014, 2015, 2016, 2017, 2018, 2019, 2020, 2021, 2022
 Espoir de l'année: 2013
 Mérites sportifs de la Communauté française: 2013
 Chevalier du Mérite wallon: 2014
 Sportif belge de l'année (årets idrettsutøver i Belgia): 2014, 2016, 2017, 2022
 Kommandør av Mérite wallon: 2016Remise des distinctions du Mérite wallon aux médaillés des jeux olympiques et paralympiques de 2016, Gouvernement wallon, 11. oktober 2016.

 Referanser 

 Eksterne lenker 

  Profil hos All-Athletics 

Kategori:Personer fra Brussel
Kategori:Belgiske mangekjempere
Kategori:Olympiske mestere for Belgia
Kategori:Olympiske mestere i friidrett
Kategori:Verdensmestere i friidrett
Kategori:VM-sølvmedaljevinnere i friidrett
Kategori:Europamestere i friidrett for Belgia
Kategori:EM-bronsemedaljevinnere i friidrett for Belgia
Kategori:Europamestere i friidrett innendørs for Belgia
Kategori:EM-sølvmedaljevinnere i friidrett innendørs
Kategori:Deltakere for Belgia under VM i friidrett 2013
Kategori:Deltakere for Belgia under VM i friidrett 2015
Kategori:Medaljevinnere under Sommer-OL 2016
Kategori:Deltakere for Belgia under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Belgia under EM i friidrett 2016
Kategori:Deltakere for Belgia under EM i friidrett innendørs 2017
Kategori:Deltakere for Belgia under VM i friidrett 2017
Kategori:Deltakere for Belgia under VM i friidrett 2019
Kategori:Deltakere for Belgia under Sommer-OL 2020
Kategori:Friidrettsutøvere under Sommer-OL 2020
Kategori:Medaljevinnere under Sommer-OL 2020
Kategori:Deltakere for Belgia under EM i friidrett innendørs 2021
Kategori:Deltakere for Belgia under VM i friidrett 2022
Kategori:Deltakere for Belgia under EM i friidrett innendørs 2023
Kategori:Deltakere for Belgia under Sommer-OL 2024
Kategori:Friidrettsutøvere under Sommer-OL 2024
Kategori:Medaljevinnere under Sommer-OL 2024
Kategori:Deltakere for Belgia under VM i friidrett 2025